Α4-0128/95

Απόφαση σχετικά με την κοινή θέση που ενέκρινε το Συμβούλιο εν όψει της έγκρισης της απόφασης του Ευρωπαϊκού Κοινοβουλίου και του Συμβουλίου για την ανακήρυξη του έτους 1996 ως «Ευρωπαϊκού έτους της εκπαίδευσης και κατάρτισης καθ´ όλη τη διάρκεια του βίου» (C4-0148/95 - 94/0199(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0148/95 - 94/0199(COD),

- έχοντας υπόψη τη γνωμοδότησή του σε πρώτη ανάγνωση ((EE C 89 της 10.04.1995, σ. 123)) σχετικά με την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(94)0264) ((EE C 287 της 15 Οκτωβρίου 1994.)),

- έχοντας υπόψη την τροποποιημένη πρόταση της Επιτροπής COM(95)0124 - C4- 0130/95,

- έχοντας υπόψη την παράγραφο 2 του άρθρου 189 Β, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Πολιτισμού, Νεότητας, Παιδείας και Μέσων Ενημέρωσης (Α4-0128/95),

1. τροποποιεί την κοινή θέση ως ακολούθως[semigr ]

2. καλεί την Επιτροπή να εκφέρει ευνοϊκή άποψη για τις τροπολογίες του Κοινοβουλίου στη γνωμοδότηση που έχει κληθεί να εκπονήσει βάσει του σημείου δ) της παραγράφου 2 του άρθρου 189 Β της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εγκρίνει οριστικώς τη σχετική πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Tροπολογία 1)

Άρθρο 2, σημείο 6

>Αρχικό κείμενο>

6) Η ευαισθητοποίηση των κοινωνικών εταίρων όσον αφορά τη σημασία της δημιουργίας νέων δυνατοτήτων δια βίου εκπαίδευσης και κατάρτισης στα πλαίσια της ευρωπαϊκής ανταγωνιστικότητας και μιας οικονομικής προόδου υψηλής εντάσεως εργασίας.

>Κείμενο μετά την ψηφοφορία στο ΕΚ>

6) Η ευαισθητοποίηση των κοινωνικών εταίρων στη σημασία της δημιουργίας, στο πλαίσιο της ευρωπαϊκής ανταγωνιστικότητας, νέων δυνατοτήτων εκπαίδευσης και κατάρτισης καθ' όλη τη διάρκεια του βίου, καθώς και της συμμετοχής σ' αυτές, όπως και στη σημασία που έχει μια οικονομική ανάπτυξη, κατά την οποία θα δίδεται όλως ιδιαίτερη έμφαση στη δημιουργία θέσεων απασχόλησης.

(Τροπολογία 2)

Άρθρο 3, παράγραφος 1

>Αρχικό κείμενο>

1. Οι δράσεις που αναφέρονται στο άρθρο 1 παράγραφος 2 περιλαμβάνουν εκδηλώσεις γενικού ή θεματικού χαρακτήρα, επεξεργασία και διάδοση προϊόντων επικοινωνίας, καθώς και μελέτες και δημοσκοπήσεις κατά τα διαλαμβανόμενα στο Παράρτημα. Μεταξύ των δράσεων που αναφέρονται στο σημείο Β, του παραρτήματος θα δοθεί προτεραιότητα στις δράσεις που προσφέρουν μια πρακτική απόδειξη των πλεονεκτημάτων της εκπαίδευσης και κατάρτισης, στις δράσεις που τονίζουν τη θέση της εκπαίδευσης και της κατάρτισης στη δια βίου εκμάθηση, στις δράσεις που ωθούν τους εργοδότες να συμβάλουν στην παροχή αρχικής και συνεχούς κατάρτισης, στις δράσεις που αναδεικνύουν το ρόλο της διεθνούς συνεργασίας και στις δράσεις που δημοσιοποιούν τα αποτελέσματα των κοινοτικών παρεμβάσεων.

>Κείμενο μετά την ψηφοφορία στο ΕΚ>

1. Οι δράσεις που αναφέρονται στο άρθρο 1 παράγραφος 2 περιλαμβάνουν εκδηλώσεις γενικού ή θεματικού χαρακτήρα, επεξεργασία και διάδοση προϊόντων επικοινωνίας, καθώς και μελέτες και δημοσκοπήσεις κατά τα διαλαμβανόμενα στο Παράρτημα. Μεταξύ των δράσεων που αναφέρονται στο σημείο Β, του παραρτήματος θα δοθεί προτεραιότητα στις δράσεις που προσφέρουν μια πρακτική απόδειξη των πλεονεκτημάτων της εκπαίδευσης και κατάρτισης, στις δράσεις που τονίζουν τη θέση της εκπαίδευσης και της κατάρτισης στη δια βίου εκμάθηση, στις δράσεις που ωθούν τους κοινωνικούς εταίρους, σύμφωνα με την τήρηση των εθνικών κανόνων και, ενδεχομένως, μέσω συλλογικών συμβάσεων, να συμβάλουν στην παροχή αρχικής και συνεχούς κατάρτισης, στις δράσεις που αναδεικνύουν το ρόλο της διεθνούς συνεργασίας και στις δράσεις που δημοσιοποιούν τα αποτελέσματα των κοινοτικών παρεμβάσεων.